Knut Aalberg

Knut Jorulf Aalberg (1926–2015) var en norsk politiker (Ap) og trygdesjef.

Han hadde sitt virke i trygdevesenet, først ansatt ved Sparbu trygdekontor, deretter trygdesjef i Hemne kommune. Aalberg var trygdesjef i Levanger kommune i 34 år og fylkessekretær i Nord-Trøndelag ved innføringen av folketrygden i 1967.

Han var medlem av Levanger kommunestyre og formannskap 1972–1983, gruppeleder samt varaordfører 1980–1983. Aalberg var medlem av Nord-Trøndelag fylkesting 1986–1991, medlem av fylkesutvalget 1988–1991 og leder i fylkets eldreråd 1995–2003. Aalberg var medlem av brukerutvalgene i Helse Nord-Trøndelag HF og Helse Midt-Norge RHF. Han ble æresmedlem av Levanger arbeiderparti.

Knut Aalberg var far til Kåre Aalberg, ordfører i Namsos 2003–2007.

 Referanser 

Kategori:Ap-politikere i Nord-Trøndelag
Kategori:Lokalpolitikere i Levanger
Kategori:Norske embets- og tjenestemenn
Kategori:Personer fra Steinkjer kommune